
Comisia pentru buget, finanţe şi bănci

Bucureşti  24.09.2002       

Nr. 22/374

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.92/2002 privind acordarea unor înlesniri la plată pentru Societatea Comercială “LUKoil Black Sea România” S.R.L. Bucureşti şi Societatea Comercială “Petrotel LUKoil” S.A Ploieşti, cu care comisia noastră a fost sesizată în fond cu adresa Biroului Permanent nr.348 din 27 iunie 2002.

PREŞEDINTE,

Prof. dr. Florin Georgescu

RAPORT

asupra proiectului de Lege pentru aprobarea Ordonanţei de urgenţă a Guvernului nr.92/2002 privind acordarea unor înlesniri la plată pentru Societatea Comercială “LUKoil Black Sea România” S.R.L. Bucureşti şi Societatea Comercială “Petrotel LUKoil” S.A Ploieşti 

Cu adresa nr.348 din 27 iunie 2002, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.92/2002 privind acordarea unor înlesniri la plată pentru Societatea Comercială “LUKoil Black Sea România” S.R.L. Bucureşti şi Societatea Comercială “Petrotel LUKoil” S.A Ploieşti.

La întocmirea raportului s-au avut în vedere avizele primite de la Comisia pentru politică economică, reformă şi privatizare, Comisia juridică, de disciplină şi imunităţi, precum şi avizul Consiliului Legislativ.


La lucrările comisiei au participat 23 deputaţi, din totalul de 25 membri ai comisiei.

In urma examinării proiectului de Lege pentru aprobarea Ordonanţei de urgenţă a Guvernului nr.92/2002 privind acordarea unor înlesniri la plată pentru Societatea Comercială “LUKoil Black Sea România” S.R.L. Bucureşti şi Societatea Comercială “Petrotel LUKoil” S.A Ploieşti, în şedinţa din 24 septembrie 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, în forma prezentată de Guvern.

La lucrările comisiei a participat ca invitat, în conformitate cu prevederile art.51 şi 52 din Regulamentul Camerei Deputaţilor, reprezentanta Ministerului Finanţelor Publice, doamna Gica Roşu, care a susţinut forma rezultată din prezentul raport.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu

Experţi parlamentari:

Bărdiţă Mariana

Popescu Luminiţa

